Összesen 5746 darab Marmon-Herrington Armoured Car készült. Ebből nagyjából 4500 darabot használtak a dél-afrikai egységek, a többit a brit, indiai, új-zélandi, görög, szabad francia, lengyel és belga erők használták. A második világháború után néhányat Jordániának adtak, ezeket az 1948-as arab-izraeli háborúban vetette be az Arab Légió. Az Mk IVF típust bevetették az 1974 július-augusztus között zajlott Ciprus 1974-es török megszállásakor, ahol a Ciprusi Nemzeti Gárda vetette be. A görög hadsereg az 1990-es években az Égei-tenger szigetein használta a Marmon-Herrington páncélautókat. Végül a VBL páncélozott harcjárművek bevezetésével kivonták a szolgálatból a hat évtizeddel korábban hadrendbe állított páncélautókat.